Madridda "Real"ning Chempionlar Ligasidagi g‘olibligi nishonlanmoqda. Zidan shogirdlari Kardiffda kechgan o‘yinda "Yuventus"ni yirik 4:1 hisobida mag‘lub etib, qatorasiga ikkinchi bor musobaqada g‘oliblikni qo‘lga kiritishdi. Yakshanba kuni jamoa usti ochiq bo‘lgan avtobusda Madrid ko‘chalarini kezishdi. Madridliklar jamoani kutib olish uchun chiqqan minglab muxlislarga Chempionlar Ligasi sovrinini namoyish qilishdi.